У цэнтры ўвагі, зразумела, былі выпускнікі. Менавіта да іх з віншаваннямі і са словам на дарогу звярталіся педагогі, бацькі, першакласнікі і ганаровыя госці, сярод якіх прысутнічалі старшыня райвыканкама Аляксандр Наўныка, намеснік генеральнага дырэктара па ідэалагічнай рабоце НП “Прыпяцкі” Вольга Прыходзька і старшыня сельскага Савета Вольга Янкевіч. Госці адзначылі, што гэта самы хвалюючы і адказны дзень у жыцці кожнага чалавека, што ад правільнага выбару, зробленага цяпер, залежыць практычна ўвесь далейшы лёс. Пажадалі знайсці сваю сцежку ў жыцці, дасягнуць пастаўленай мэты і калі-небудзь прынесці карысць сваёй малой радзіме, вярнуўшыся сюды спецыялістамі. У адказ выпускнікі абяцалі захаваць гонар школы.